AQ เผยผลงานไตรมาส 1 ขาดทุนเพิ่ม 24% แตะ 54 ลบ. เหตุ “โควิด-19” ฉุดรายได้ลด พร้อมงดปันผล
AQ เผยผลงานไตรมาส 1 ขาดทุนเพิ่ม 24% แตะ 54 ลบ. จากช่วงเดียวกันเมื่อปีก่อนขาดทุน 43.61 ลบ. เหตุ "โควิด-19" ฉุดรายได้ลด พร้อมงดปันผล
15 พ.ค. 2563

บริษัท เอคิว เอสเตท จำกัด (มหาชน) หรือ AQ รายงานผลการดำเนินงานงวดไตรมาส 1/63 สิ้นสุดวันที่ 31 มี.ค.63 ดังนี้

โดยผลการดำเนินงานในไตรมาสดังกล่าว ขาดทุนเพิ่มขึ้น เนื่องจากรายได้จากการขายอสังหาริมทรัพย์มีจำนวน 100.97 ล้านบาท ในงวดเดียวกันปี 2562 มีจำนวน 241.80 ล้านบาท
ลดลงจำนวน 140.83 ล้านบาท คิดเป็นร้อยละ 58.24 โดยมีสาเหตุหลักคือการขายบ้านเดี่ยวมีจำนวนลดลงโดยมีผลกระทบจากการแพร่ระบาดของโควิด-19
อีกทั้ง รายได้อื่นของบริษัทและบริษัทย่อยไตรมาส 1 ปี2563 มีจำนวน 22.09 ล้านบาท ในงวดเดียวกันปี 2562 มีจำนวน 32.93 ล้านบาท ลดลงจำนวน 10.84 ล้านบาทจากงวดเดียวกันปี 2562 คิดเป็นร้อยละ 32.93 มีสาเหตุหลักคือในปี 2563 รายได้ดอกเบี้ยรับที่ลดลง
พร้อมกันนี้ บริษัทงดการจ่ายเงินปันผลสำหรับรอบการดำเนินงานปี 2562